**CLAUZE SPECIFICE PREZENTULUI APEL DE PROIECTE (MODEL ORIENTATIV)**

**Pentru prezentul apel ANEXA 1, SECTIUNEA II din *Anexa 10.8 Forma de contract – model orientativ al contractului de finanţare – la Ghidul general.*** se completează cu următoarele prevederi:

## SECȚIUNEA II - CONDIȚII SPECIFICE APLICABILE PRIORITATII DE INVESTITII 1.1 C DIN CADRUL POR 2014-2020

## Articolul 1 - Acordarea finanțării în condițiile ajutorului de minimis

* 1. Ajutorul de minimis se acordă în baza Regulametului Comisiei Europene nr. Nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, publicat în Jurnalul Oficial al Uniunii Europene L 352/24.12.2013, precum și a Ordinului ministrului lucrărilor publice, dezvoltării și administrației nr. ............. privind aprobarea schemei de ajutor de minimis pentru sprijinirea dezvoltării întreprinderilor mici și mijlocii pentru promovarea transferului tehnologic, în cadrul Programului Operațional Regional 2014-2020, publicat în Monitorul Oficial nr. ........................
  2. Data acordării ajutorului de minimis este data la care intră în vigoare contractul de finanțare, indiferent de momentul efectuării plăților/ rambursărilor efective în cadrul proiectului.
  3. Dacă, oricând în perioada de implementare și respectiv durabilitate a proiectului, se constată că nu a fost respectată regula de cumul pentru acordarea ajutorului de minimis, la momentul solicitării și/sau acordării, în baza unor informații incomplete și/sau incorecte furnizate de către solicitant/membrii parteneriatului, beneficiarul/beneficiarii ajutorului de minimis fiind îndreptățiții la o valoare mai mică a ajutorului acordat, contractul de finanțare va fi reziliat și finanțarea acordată va fi recuperată integral.
  4. Finanțarea nerambursabilă acordată în cadrul prezentului contract are ca obieciv finanțarea unui proiect cu obiectivul de a demonstra funcționalitatea și/sau de verifica un anumit concept de produs, serviciu sau proces care poate fi realizat si pus pe piață, în domeniile de specializare inteligentă menționate în Anexa 2a la ghidul specific aplicabil, în caz contar finanțarea nerambursabilă acordată va fi recuperată în condițiile contractului de finanțare.

## Articolul 2 - Alte obligații specifice beneficiarului

* 1. În cazul în care beneficiarul IMM desfășoară sau va desfășura activități în mai multe domenii de activitate, ajutorul de minimis obținut în cadrul prezentului Contract nu va fi utilizat într-un alt/alte domeniu/domenii de activitate (i.e. clasă/clase CAEN) decât cel/cele specificat/specificate în Anexa 2 (doi) - Cererea de finanțare, în caz contrar contractul de finanțare va fi reziliat și finanțarea nerambursabilă acordată va fi recuperată integral de la membrii parteneriatului.
  2. Dacă, pe parcursul perioadei de implementare, beneficiarul se înregistrează în scopuri de TVA (devine plătitor de TVA), acesta va notifica OI și AMPOR cu privire la această modificare, în termen de 5 zile lucrătoare de la emiterea deciziei de aprobare a înregistrării în scopuri de TVA.
  3. Perioada de implementare a activităților de după semnarea contractului poate fi extinsă în conformitate cu Condițiile generale, dar nu mai târziu de 31 decembrie 2023.
  4. Modificarea locului de implementare, în perioada de durabilitate prevăzută la art. 2, alin. (5) din Condițiile generale, este permisă cu respectarea următoarelor condiţii:
     1. schimbarea spaţiului nu este de natură să afecteze îndeplinirea indicatorilor stabiliţi prin cererea de finanţare pentru măsurarea atingerii rezultatelor şi obiectivelor proiectului.
     2. noul spaţiu se află în mediul urban/rural, în regiunea de dezvoltare în care a fost depusă cererea de finanțare.
     3. Actul prin care se dovedeşte dreptul de real/ de creanță asupra noului spațiu destinat implementării este valabil pe o perioada de minimum 3 ani de la data estimată pentru efectuarea plății finale în cadrul proiectului, sau fracţiunea rămasă din această perioadă, în funcţie de momentul la care intervine schimbarea locului de implementare.
     4. Dreptul real/ de creanță pentru noul spațiu trebuie să respecte condițiile prevăzute în cadrul ghidului specific
  5. Contractul de finanțare va fi reziliat şi finanţarea nerambursabilă acordată va fi recuperată şi în cazul în care obiectele / bunurile finanţate în cadrul prezentului Contract sunt închiriate/date în folosință/cesionate/vândute.
  6. În vederea asigurării monitorizării ajutoarelor de minimis, Beneficiarul are obligaţia să păstreze evidenţa detaliată a finanțării nerambursabile acordate în cadrul prezentului contract pe o perioadă de minimum 10 ani fiscali de la data intrării în vigoare a prezentului contract sau până la închiderea oficială a programului, oricare intervine ultima. Această evidenţă trebuie să conţină toate informaţiile necesare pentru a demonstra respectarea condiţiilor impuse de legislaţia comunitară în domeniul ajutorului de stat şi de minimis, sub sancțiunea recuperării ajutorului de stat acordat în conformitate cu prevederile prezentului contract de finanțare.
  7. Prin excepție de la prevederile art 12, alin (2) din condiții specifice POR, solicitantul are obligația lansării achiziției principale de echipamente/servicii în cadrul proiectului în termen de maximum 4 luni de la intrarea în vigoare a prezentului Contract.
  8. Beneficiarii finanțării nerambursabile acordate vor respecta, până la expirarea perioadei de durabilitate a proiectului așa cum este stabilită la art 2, alin. (5) din Condiții Generale, următoarele condiții de acordare a finanțării, sub sancțiunea rezilierii contractului și a recuperării integrale a finanțării acordate, înclusiv a dobânzilor aferente calculate în condițiile legii aplicabile:
     1. Menținerea formei de organizare juridică eligibile, respectiv de societate, definită în conformitate cu prevederile Legii nr. 31/1990, cu modificările și completările ulterioare sau de societate cooperativă, definită în conformitate cu prevederile Legii nr. 1/2005, cu modificările și completările ulterioare;
     2. Menținerea clasei CAEN/claselor CAEN specificată/specificate în cadrul Anexei 2 (doi) - Cererea de finanțare pentru care se acordă finanțarea în cadrul prezentului contract, acolo unde este cazul;
     3. Menținea activiății întreprinderii și nesuspendarea acesteia

## Articolul 4 - Alte obligații specifice OI.

* 1. OI are obligația de a monitoriza îndeplinirea obligațiilor Beneficiarului menționate la art. 3 din prezenta secțiune și să informeze AM cu privire la aceste aspecte.
  2. OI are obligația încărcării în Registrul general al ajutoarelor de stat acordate în România (RegAS) a informațiilor aferente prezentului contract de finanțare, în termen de 5 zile lucrătoare de la data intrării în vigoare a acesteia.

## Articolul 5 – Reguli mecanism recuperare neindeplinire indicatori și încetare contract de finanțare

# În cazul in care prin proiect se propunerea demonstrarea nivelului de maturitate tehnologică TRL 5, până la finalul exercițiului financiar ulterior anului fiscal în care se finalizează implementarea proiectului, se constată neindeplinirea indicatorului privind realizarea a cel puțin un parteneriat încheiat cu scopul continuării cercetarii derulate prin proiectul finanțat prin prezentul contract, în vederea continuării dezvoltării modelului conceptual sau reutilizării ipotezelor considerate în cadrul proiectului pentru dezvoltarea unui nou model conceptual inovativ se recuperează integral finanțarea nerambursabile acordată în condițiile prevăzute de prezentul contract de finanțare.

# În cazul in care, la finalul perioadei de implementare a proiectului se constată îndeplinirea parțială a indicatorului mai sus menționat (în cazul în care soliciantul își asumă realizarea`unui număr mai mare de acorduri de parteneriat) și/sau a indicatorului privind numărul parcurs de etape specifice de validare a ipotezelor si testare a modelului conceptual propus pe baza planului de lucru prezentat la finalul perioadei de implementare a proiectului (etapele de TRL), sau până la finalul exercițiului financiar ulterior anului fiscal în care se finalizează implementarea proiectului se constată neindeplinirea/îndeplinirea parțială a indicatorului privind numărul de diseminări ale metodologiei utilizate și ale rezultatelor obținute în cadrul proiectului, prin orice mijloace, (ex. prin publicații sau evenimente științifice sau academice, canale de specialitate, etc.) se recuperează proporțional finanțarea nerambursabile acordată în condițiile prevăzute de prezentul contract de finanțare.

# Pentru calculul proporțional al cuantumului finanțării nerambursabile care se recuperează în cadrul prezentului contract se vor utiliza urmatoarele reguli:

* + 1. Se acordă o pondere egală pentru fiecare indicator suplimentar din valoarea finanțării nerambursabile acordate. Astfel, pentru fiecare indicator suplimentar ponderea finantarii nerambursabile se calculeaza prin impărțirea sumei nerambursabile acordate/plătite la numărul de indicatori suplimentari din cadrul ghidului specific aplicabil.
    2. Din suma rezultata in urma calculului ponderii pentru fiecare indicator, se aplica regula de trei simplă raportat la valoarea asumată a indicatorului si gradul efectiv de realizare, diferenta recuperându-se.
    3. În cazul in care sunt indepliniti partial mai multi indicatori, recuperarea proportională se realizează prin cumularea sumelor rezultate in urma aplicarii regulilor de la literele a)-b) de mai sus pentru fiecare indicator îndeplinit partial.

# Prin excepție de la alin. 2) al prezentului articol, părțile pot decide de comun acord încetarea contractului de finanțare la finalul TRL 4, fără recuperarea finanțării nerambursabile acordate integral și/sau proporțional în cazul în care beneficiarul demonstrează că premisele și/sau testarea modelului conceptual inovativ nu poate fi continuată, nefiind demonstrată funcționalitatea și/sau validitatea unui potențial produs, serviciu sau proces care poate fi realizat și pus pe piață. În acest caz, beneficiarul are dreptul doar la cheltuielile directe ocazionate de activitățile realizate în cadrul proiectului, cu excepția activelor corporale și necorporale.

## Articolul 6 - Alte prevederi

# Din Anexa 9 – Monitorizarea și raportarea, Secțiunea I - Monitorizarea implementării contractului de finanţare, alin. (3) nu se aplică.

# Mecanismul de rambursare a cheltuielilor în cadrul contractelor de finanţare se realizează pe numai pe baza predării livrabilelor la încheierea fiecarei etape de dezvoltare a modelului conceptual, în conformitate cu prevederile OUG nr. 40/23.09.2015, privind gestionarea financiară a fondurilor europene pentru perioada de programare 2014 – 2020, precum şi normele de aplicare aprobate prin HG nr. 93/2016, cu modificările și completările ulterioare, precum și pe baza respectării prevederilor din anexa 6 - Condiții de rambursare și plată a cheltuileilor